CELEX: E2007P0003
Language: mt
Date: 2007-03-08 00:00:00
Title: Azzjoni meħuda fit- 8 ta' Marzu 2007 mill-Awtorità ta' Sorveljanza ta' l-EFTA kontra r-Repubblika ta' l-Iżlanda (Kawża E-3/07)

9.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 186/60
            
         Azzjoni meħuda fit-8 ta' Marzu 2007 mill-Awtorità ta' Sorveljanza ta' l-EFTA kontra r-Repubblika ta' l-Iżlanda
   (Kawża E-3/07)
   (2007/C 186/09)
   F'azzjoni kontra r-Repubblika ta' l-Iżlanda mressqa quddiem il-Qorti ta' l-EFTA fit-8 ta' Marzu 2007 mill-Awtorità ta' Sorveljanza ta' l-EFTA, irrappreżentata minn Niels Fenger u Arne Torsten Andersen, huma u jaġixxu bħala Aġenti ta' l-Awtorità ta' Sorveljanza ta' l-EFTA, Rue Belliard 35, B-1040 Brussell.
   Ir-rikorrent jitlob li l-Qorti għandha:
   
               1.
            
            
               Tiddikjara li minħabba li naqset li tadotta jew li tinnotifika lill-Awtorità bil-miżuri neċessarji biex jiġi implimentat l-Att imsemmi fit-tieni inċiż tal-punt 1a tal-Kapitolu XXIV ta' l-Anness II tal-Ftehim dwar iż-Żona Ekonomika Ewropea (id-Direttiva 2002/88/KE tal-Parlament Ewropew u tal-Kunsill tad-9 ta' Diċembru 2002 li temenda d-Direttiva 97/68/KE dwar l-approssimazzjoni tal-ligijiet ta' l-Istati Membri fir-rigward tal-miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jigu installati f'makkinarju mobbli mhux tat-triq), kif adattata mill-Ftehim taż-ŻEE permezz tal-Protokoll 1, fiż-żmien stipulat, ir-Repubblika ta' l-Iżlanda naqset li twettaq l-obbligi tagħha taħt l-Artikolu 2 ta' dak l-Att u l-Artikolu 7 ŻEE, u
            
         
               2.
            
            
               Tordna lir-Repubblika ta' l-Iżlanda tħallas l-ispejjeż tal-proċedimenti.
            
         Sfond legali u fattwali u eċċezzjonijiet miġjuba:
   
               —
            
            
               Il-każ odjern jikkonċerna n-nuqqas ta' implimentazzjoni ta' direttiva dwar il-ħarsien ta' l-ambjent,
            
         
               —
            
            
               L-Awtorità ta' Sorveljanza ta' l-EFTA ssostni li l-Gvern ta' l-Iżlanda ma pprovda l-ebda indikazzjoni li d-direttiva ġiet implimentata,
            
         
               —
            
            
               L-Awtorità ta' Sorveljanza ta' l-EFTA ssostni li l-Gvern ta' l-Iżlanda ma kkontestax il-fatt li ma implimentax id-direttiva.